Mama Fina "e o actriță, însă ugandezii ăștia o cred".) Cât despre Khartoum, acesta se vădește la rândul lui un oraș "surprinzător de modern, cu bulevarde late, sedii de bănci și hoteluri moderne pe malul elegant al fluviului." 
 Din recuzita exotică potrivită unui serial de aventură nu puteau să lipsească adoptarea unei mici maimuțe (numit Florence după numele soției exploratorului Samuel Baker, care salvase o frumoasă albă, menită pașei din Vidin, dintr-un târg de sclavi), nici atacul unui hipopotam, sau înfruntarea crocodililor, "ceața războiului" în Sudanul de Sud, aurul Nubiei (mană cerească pentru contrabandiști, care aduc de la Khartoum aur, hașiș, arme, artefacte; de altfel, încă din antichitate Nubia fusese considerată de romani "poarta spre toate comorile Africii").